Source: https://ted.europa.eu/TED/notice/udl?uri=TED:NOTICE:379950-2018:TEXT:SK:HTML&src=0
Timestamp: 2019-03-26 11:04:02+00:00
Document Index: 2375435

Matched Legal Cases: ['§ 32', '§ 32', '§32', '§ 40', '§ 53', '§ 49', '§ 54', '§ 25', '§ 46', '§ 20', '§ 49', '§ 2']

Dodávky - 379950-2018 - TED Tenders Electronic Daily
Dodávky - 379950-2018
31/08/2018 S167 - - Dodávky - Oznámenie o vyhlásení verejného obstarávania - Verejná súťaž
Slovensko-Košice: Kamera používajúca žiarenie gama
2018/S 167-379950
Súťažné dokumenty sú dostupné priamo a úplne bez obmedzení či poplatkov na: http://www.josephine.proebiz.com/;http://www.uvo.gov.sk
Ponuky alebo žiadosti o účasť sa musia predložiť elektronicky prostredníctvom: http://www.josephine.proebiz.com/
Elektronická komunikácia si vyžaduje využitie nástrojov a zariadení, ktoré nie sú všeobecne k dispozícii. Neobmedzený a plný priamy prístup k týmto nástrojom a zariadeniam je možný bezplatne na: https://josephine.proebiz.com
Referenčné číslo: 3/2018
Dodávka nového, nepoužitého, nerepasovaného hybridného zariadenia Spect/CT a nového, nepoužitého, nerepasovaného zariadenia Spect, vrátane súvisiacich stavebných prác a služieb, pre pracovisko v Košiciach, podľa požiadaviek verejného obstarávateľa uvedených v súťažných podkladoch.
Hodnota bez DPH: 1 050 000.00 EUR
Inštitút nukleárnej a molekulárnej medicíny, Rastislavova 43, 042 53 Košice-mestská časť Juh, 1. nadzemné podlažie, SLOVENSKO
Trvanie v mesiacoch: 98
Dĺžka trvania zákazky uvedená v časti II.2.7) tohto oznámenia bola určená v zmysle bodu 9.2 časti I. kapitoly A. súťažných podkladov.
Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia, dané ustanovením § 32 ods. 1 zákona o verejnom obstarávaní:
Uchádzač alebo záujemca preukazuje splnenie podmienok účasti osobného postavenia dokladmi podľa § 32 ods. 2 zákona o verejnom obstarávaní:
Ďalšie údaje sú uvedené v bodoch 23.1.1.2 až 23.1.1.9 časti V. kapitoly A. súťažných podkladov.
Odôvodnenie: Preukázanie podmienok účasti týkajúcich sa osobného postavenia vyžaduje ustanovenie §32 ods. 1 zákona o verejnom obstarávaní.
Verejný obstarávateľ rozhodol, že vyhodnotenie splnenia podmienok účasti podľa § 40 zákona o verejnom obstarávaní sa uskutoční po vyhodnotení ponúk podľa § 53 tohto zákona tzv. reverzná verejná súťaž.
Dátum: 04/10/2018
Proces otvárania ponúk sa uskutoční v sídle verejného obstarávateľa t.j. na adrese: Inštitút nukleárnej a molekulárnej medicíny, Rastislavova 43, 042 53 Košice-mestská časť Juh, v zasadacej miestnosti č. 256 na 1. poschodí, SLOVENSKO
Ponuky sa budú predkladať elektronicky v zmysle § 49 ods. 1 písm. a) zákona o verejnom obstarávaní do systému Josephine (https://josephine.proebiz.com/). Otváranie ponúk bude v súlade § 54 ods.3 zákona o verejnom obstarávaní neverejné, údaje z otvárania ponúk komisia nezverejňuje a neposiela uchádzačom ani zápisnicu z otvárania ponúk.
INMM ako verejný obstarávateľ vzhľadom na zložitosť a rozmanitosť predmetu zákazky a náročnosť prípravy procesu verejného obstarávania v súlade s § 25 ods. 1 zákona o verejnom obstarávaní zrealizoval v období od 29.1.2018 do 14.2.2018 prípravné trhové konzultácie s potenciálnymi dodávateľmi. Ich cieľom bolo najmä poskytnutie bližšej špecifikácie technického parametra a poskytnutie súčinnosti pri definovaní nediskriminačných technických špecifikácií predmetu zákazky. Zápisnica z trhových konzultácií je dostupná na stránke www.uvo.gov.sk v profile ver.obstarávateľa a v systéme Josephine.
Odôvodnenie nerozdelenia zákazky na časti: Ide o 1 logický celok, ktorý musí byť z dôvodu inštalácií, testovania a skúšobnej prevádzky a školenia na zavedenie do prevádzky dodávaný spoločne.
Verejný obstarávateľ požaduje od uchádzačov preukázanie splnenia požiadaviek na predmet zákazky, ktoré sú bližšie uvedené v bode 26 časti V. súťažných podkladov.
Verejný obstarávateľ informuje uchádzačov v súlade s ustanovením podľa § 46 zákona o verejnom obstarávaní o tom, že vyžaduje od uchádzačov zloženie zábezpeky za účelom zabezpečenia viazanosti ich ponuky. Pod zábezpekou sa v tomto prípade myslí poskytnutie bankovej záruky za uchádzača alebo zloženie finančných prostriedkov uchádzačom na účet verejného obstarávateľa v banke v sume 50 000,00 EUR. Bližšie informácie o spôsobe a podmienkach zloženia zábezpeky sú uvedené v bode 17 časti III. kapitoly A. súťažných podkladov.
Obhliadka miesta poskytnutia predmetu zákazky je verejným obstarávateľom organizovaná. Bližšie informácie sú uvedené v súťažných podkladoch.
Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému Josephine. Zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície.
Obsahom komunikácie prostredníctvom systému Josephine bude predkladanie ponúk, vysvetľovanie súťažných podkladov a oznámenia o vyhlásení verejného obstarávania, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon.
Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému Josephine umiestnenom na webovej adrese https://josephine.proebiz.com/.Predkladanie ponúk je umožnené iba autentifikovaným uchádzačom. Autentifikáciu je možné previesť dvoma spôsobmi, ktoré sú uvedené v bode 16.26 súťažných podkladov.
Autentifikovaný uchádzač si po prihlásení do systému Josephine v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke Ponuky a žiadosti. Bližšie informácie o komunikácii sú uvedené v časti II. kapitoly A súťažných podkladov.
Žiadosť o účasť v zmysle § 2 ods. 5 písm. j) zákona o verejnom obstarávaní, resp. informáciu o prevzatí súťažných podkladov z profilu verejného obstarávateľa s uvedením dátumu prevzatia je záujemca povinný doručiť verejnému obstarávateľovi prostredníctvom systému Josephine v lehote uvedenej v bode IV.2.2) tohto oznámenia.
Žiadosť o účasť, resp. informácia o prevzatí súťažných podkladov musí obsahovať identifikačné údaje záujemcu/žiadateľa (obchodný názov, sídlo/miesto podnikania, meno a priezvisko zodpovednej osoby, jej telefónne číslo a e-mail). Uvedené sa požaduje z dôvodu objektívneho stanovenia momentu prevzatia súťažných podkladov a s tým súvisiace určenie lehôt podľa zákona o verejnom obstarávaní. Ak záujemca uvedenú požiadavku nedodrží, verejný obstarávateľ bude zákonné lehoty počítať od momentu zverejnenia súťažných podkladov v profile verejného obstarávateľa.